**Albert av Riga** (*Albert von Buxthövden*, *Albrekt*; født ca. 1165 i Bexhövede, Niedersachsen, død 17. januar 1229 i Riga) var biskop av Riga på 1200-tallet. Biskopen stiftet Sverdbroderordenen, grunnla Den tyske ordens Østersjøprovins, og grunnla byen Riga. Albert av Riga tilhørte antakeligvis adelsslekten *Appeldern* fra den nordtyske byen Bremen.

Liv og virke
------------

Albert av Riga var kannik i den tyske byen Bremen da han i 1199 ble utnevnt til biskop av Livland (Dagens Estland og Latvia), som var valgt av den tyske keiseren for å kristnes og koloniseres av tyske riddere. I Livland etterfulgte Albert biskop Berthold, som hadde falt i et slag mot livlenderne. 

Albert kom til Livland på våren 1200. Han ledet en styrke med vervede soldater hovedsakelig fra Sachsen, som omfattet 23 stridsklare skip. I 1201 flyttet Albert bispesetet fra byen Yxkull til Riga, som han grunnla sammen med gotlandske kjøpmenn samme år. Året etter stiftet han Sverdbroderordenen, *Brøderene av Kristi ridderskap*. Ordenens oppgave var å forsvare bispesetet, og underlegge seg og kue den baltiske befolkningen i området rundt byen, og dermed sikre den lukrative handelen langs elven Daugava.

Alberts menn fikk borger i de nye områdene for sine tjenester. Han reiste til Tyskland og Roma for å be om et korstog mot Livland. Albert erobret, med sverdsriddernes hjelp, på kort tid områdene på begge sider av nedre Daugava. 

I 1207 fikk han Livland som len av den tyske keiseren, og samme år gav han en tredjedel av det erobrede området til Sverdridderordenen. Senere kom han i konflikt med ordenen, og dette innledet en nesten hundre års lang stridighet mellom biskopen og ordenen. Albert erobret videre Semgallen år i 1219 og forsøkte til og med å innta Estland, men mislyktes. Albert søkte en allianse med Danmarks kong Valdemar Seier, men i stedet erobret Valdemar selv landet samme år. I stedet inntok og kristnet Albert Saaremaa i 1227, og opprettet stift der og i Estland og Semgallen.

De kirkelige forholdene ble ordnet i 1224 av den pavelige utsendingen Vilhelm av Sabina. I 1225 ble Albert utnevnt til tysk riksfyrste.

Historisk ettermæle
-------------------

Albert gikk inn i historien som en betydelig misjonsbiskop. Han fikk tusenere av frivillige til å melde seg til å reise til det østlige Baltikum og misjonere med ordet eller sverdet. Han ble kjent for dine talegaver som misjonspredikant og sine evner til å utbygge bispedømmets og misjonsmarke.

Frem til reformasjonen ble Albert æret som helgen i Riga.

Referanser
----------

1. 1 2   Gemeinsame Normdatei, GND-ID 11864761X, besøkt 14. august 2015[Hentet fra Wikidata]
2. ↑   Visuotinė lietuvių enciklopedija Online, Visuotinė lietuvių enciklopedija-ID albert, besøkt 21. april 2021[Hentet fra Wikidata]
3. ↑   ЭСБЕ / Альберт I фон Аппельдерн, kildekvalitet uspesifisert kalender, antatt juliansk, «Таким образом, ко времени его смерти — 17 янв. 1229 г. — было положено прочное основание епископско-рыцарскому лифляндскому государственному организму последующего времени...»[Hentet fra Wikidata]
4. ↑   katolsk hierarki ID buxha[Hentet fra Wikidata]
5. ↑   Gemeinsame Normdatei, besøkt 30. desember 2014[Hentet fra Wikidata]
6. ↑  Jfr. Gnegel-Waitschies: *Bischof Albert von Riga*, s. 9.
7. ↑  Jfr. Gnegel-Waitschies: *Bischof Albert von Riga*, s. 45–55.
8. ↑  Jfr. Laakmann: *Albert I*, s. 130; Friedrich Wilhelm Bautz: *Albert von Buxhövden*. I: Biographisch-Bibliographisches Kirchenlexikon. Bd. 1. Hamm 1975, Sp. 81.

Kilder
------

* *Nordisk Familjebok*, Uggleupplagan, bind 1, side 482-483
* Urban, Wiliam; *Tyska orden, Nordens korsriddare* (2006), side 104-109

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Catholic-Hierarchy **·** Deutsche Biographie **·** Nationalencyklopedin **·** VIAF **·** GND
 |

Portal: Tyskland